TomoTesten/trubar-sodna-praksa huggingface dataset:
Up-169/97
Natisni
Opravilna št.:
Up-169/97
Datum odločitve:
5. 12. 1997
ECLI:
ECLI:SI:USRS:1997:Up.169.97
Akt:
Ustavna pritožba Š. K. zoper sodbo Višjega sodišča v Mariboru št. Kp 125/97 z dne 16.4.1997 v zvezi s sodbo Okrajnega sodišča v Murski Soboti št. K 484/93 z dne 10.3.1997
Izrek:
Postopek za preizkus ustavne pritožbe Š. K. zoper sodbo Višjega sodišča v Mariboru v zvezi s sodbo Okrajnega sodišča v Murski Soboti se ustavi.
Evidenčni stavek:
Ustavno sodišče ustavi postopek za preizkus ustavne pritožbe, če pritožnik sporoči, da ustavno pritožbo umika.
Geslo:
Ustavitev postopka po ustavni pritožbi zaradi njenega umika.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 5. 1997
Vrsta odločitve:
sklep
Vrsta rešitve:
ustavitev
Dokument:
US18690
Up-169/97
5.12.1997
S K L E P
Ustavno sodišče je v postopku za preizkus ustavne pritožbe Š. K. iz M. S., ki ga zastopa D. H., odvetnik v M. S. na seji senata dne 5. decembra 1997
s k l e n i l o:
Postopek za preizkus ustavne pritožbe Š. K. zoper sodbo Višjega sodišča v Mariboru št. Kp 125/97 z dne 16.4.1997 v zvezi s sodbo Okrajnega sodišča v Murski Soboti št. K 484/93 z dne 10.3.1997 se ustavi.
O b r a z l o ž i t e v
1. Pritožnik je po svojem zagovorniku dne 26.5.1997 vložil ustavno pritožbo zoper v izreku navedeni sodni odločbi, s katerima je bil spoznan za krivega dveh kaznivih dejanj tatvine po drugem v zvezi s prvim odstavkom 211. člena KZ, izrečeni pa sta mu bili kazni zapora in izgona tujca iz države. Navedel je, da so mu bile z izrekom stranske kazni izgona tujca kršene človekove pravice.
2. Po pozivu k dopolnitvi ustavne pritožbe je pritožnik po svojem zagovorniku sporočil, da ustavno pritožbo umika. Ustavno sodišče je zato postopek za preizkus ustavne pritožbe ustavilo.
3. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Boštjan M. Zupančič in sodnika dr. Peter Jambrek ter dr. Janez Šinkovec.
Predsednik senata
dr. Boštjan M. Zupančič
Up-306/97
Natisni
Opravilna št.:
Up-306/97
Datum odločitve:
5. 12. 1997
ECLI:
ECLI:SI:USRS:1997:Up.306.97
Akt:
Ustavna pritožba A. K. zoper sklep Višjega sodišča v Mariboru št. Kp 434/97 z dne 25.9.1997 v zvezi s sklepom Okrožnega sodišča v Mariboru št. Ks 346/97 z dne 18.9.1997
Izrek:
Ustavna pritožba A. K. zoper sklep Višjega sodišča v Mariboru v zvezi s sklepom Okrožnega sodišča v Mariboru se zavrže.
Evidenčni stavek:
Ker pritožnik v roku kljub opozorilu na posledice ni dopolnil ustavne pritožbe, je senat Ustavnega sodišča ustavno pritožbo zavrgel.
Geslo:
Ustavna pritožba, nepopolna vloga, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 53., 54., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 10. 1997
Vrsta odločitve:
sklep
Vrsta rešitve:
zavrženje
Dokument:
US18691
Up-306/97
5.12.1997
S K L E P
Ustavno sodišče je v postopku za preizkus ustavne pritožbe A. K. iz M. na seji senata dne 5. decembra 1997
s k l e n i l o:
Ustavna pritožba A. K. zoper sklep Višjega sodišča v Mariboru št. Kp 434/97 z dne 25.9.1997 v zvezi s sklepom Okrožnega sodišča v Mariboru št. Ks 346/97 z dne 18.9.1997 se zavrže.
O b r a z l o ž i t e v
1. Pritožnik je 22.10.1997 vložil ustavno pritožbo zoper odločitvi sodišč, navedeni v izreku tega sklepa. Z njima naj bi bilo odločeno o podaljšanju pripora zoper pritožnika zaradi ponovitvene nevarnosti. Pritožnik zatrjuje, da mu je z izpodbijanimi akti kršena pravica do osebne svobode.
2. Ustavna pritožba ni vsebovala vseh sestavin, določenih v 53. členu Zakona o Ustavnem sodišču (Uradni list RS, št. 15/94 - v nadaljevanju: ZUstS). Zato je bil pritožnik na podlagi drugega odstavka 54. člena ZUstS pozvan, da jo dopolni. Pritožnik je bil opozorjen na posledice, če v roku vloge ne bo dopolnil. Pisanje Ustavnega sodišča je prejel 29.10.1997, vendar nanj ni odgovoril. Zato je senat Ustavnega sodišča ustavno pritožbo zavrgel.
3. Senat Ustavnega sodišča je ta sklep sprejel na podlagi četrte alinee prvega odstavka 54. člena ZUstS v sestavi predsednik dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
U-I-295/97
Natisni
Opravilna št.:
U-I-295/97
Datum odločitve:
27. 11. 1997
Objavljeno:
OdlUS VI, 159
ECLI:
ECLI:SI:USRS:1997:U.I.295.97
Akt:
Sklep o ukinitvi javnega dobra Občinskega sveta Občine Bohinj (Uradni list RS, št. 64/97)
Izrek:
Pobuda za začetek postopka za oceno ustavnosti in zakonitosti Sklepa o ukinitvi javnega dobra Občinskega sveta Občine Bohinj se zavrže.
Evidenčni stavek:
Sklep, s katerim občinski svet odloča o javnem dobru ni predpis, ampak je posamični akt. Zato Ustavno sodišče ne more presojati zakonitosti takšnega akta.
Geslo:
Nepristojnost Ustavnega sodišča za oceno sklepa občinskega sveta o ukinitvi javnega dobra kot posamičnega akta.
Javno dobro, ukinitev.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
V obrazložitvi svoje odločitve se Ustavno sodišče sklicuje na svoji zadevi št. U-I-315/96 z dne 13. 2. 1997 (OdlUS VI,16) in U-I-394/96 z dne 3. 4. 1997 (OdlUS VI,47).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Jakob Arh, Bohinjska Bistrica
Datum vloge:
19. 11. 1997
Vrsta odločitve:
sklep
Vrsta rešitve:
zavrženje
Dokument:
US18606
Dokument v PDF obliki:
U-I-295-97.pdf
113 KB
Prenesite datoteko
U-I-295/97
27.11.1997
S K L E P
Ustavno sodišče je v postopku za preizkus pobude Jakoba Arha iz Bohinjske Bistrice na seji dne 27. novembra 1997
s k l e n i l o :
Pobuda za začetek postopka za oceno ustavnosti in zakonitosti Sklepa o ukinitvi javnega dobra Občinskega sveta Občine Bohinj (Uradni list RS, št. 64/97) se zavrže.
O b r a z l o ž i t e v :
1. Pobudnik med drugim navaja, da je Občinski svet Občine Bohinj z izpodbijanim sklepom o ukinitvi javnega dobra kot javno dobro ukinil del poti, parc. št. 1440/21, v izmeri 3 kv. metre. Ta del poti, ki kot zemljišče postane občinska last in se vpiše v zemljiško knjigo, bi naj potem občina prodala nekomu za potrebe gradnje. S takšno utesnitvijo navedene javne poti bi bil pobudnik prizadet pri uživanju te poti.
2. Pobudnik meni, da je izpodbijani sklep nezakonit, ker naj bi bil sprejet v nasprotju z določbami 5. člena Zakona o stavbnih zemljiščih (Uradni list RS, št. 44/97).
3. Ustavno sodišče na podlagi 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) med drugim odloča o ustavnosti in zakonitosti predpisov in splošnih aktov za izvajanje javnih pooblastil. Izpodbijani sklep ni predpis, ampak je posamičen akt. Glede na to Ustavno sodišče ne more presojati zakonitosti izpodbijanega sklepa. Ustavno sodišče je tako že odločilo v zadevah U-I-315/96 dne 13.2.1997 in U-I- 394/96 dne 3.4.1997 ter v drugih podobnih zadevah.
4. Ustavno sodišče je sprejelo ta sklep na podlagi 25. člena ZUstS v sestavu: predsednik dr. Lovro Šturm in sodniki dr. Tone Jerovšek, mag. Matevž Krivic, mag. Janez Snoj, dr. Janez Šinkovec, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Lovro Šturm
Up-145/97
Natisni
Opravilna št.:
Up-145/97
Datum odločitve:
26. 11. 1997
ECLI:
ECLI:SI:USRS:1997:Up.145.97
Akt:
Ustavna pritožba M. A. zoper sodbo Višjega delovnega in socialnega sodišča v Ljubljani št. Pdp 107/96 z dne 6.2.1997 in sodbo Delovnega in socialnega sodišča v Ljubljani št. I Pd 379/94 z dne 15.9.1995
Izrek:
Ustavna pritožba M. A. zoper sodbo Višjega delovnega in socialnega sodišča v Ljubljani in sodbo Delovnega in socialnega sodišča v Ljubljani se zavrže.
Evidenčni stavek:
Ustavno sodišče zavrže ustavno pritožbe, če pritožnik predhodno ni izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o delovnih in socialnih sodiščih (ZDSS), 21., 25. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
8. 5. 1997
Vrsta odločitve:
sklep
Vrsta rešitve:
zavrženje
Dokument:
US18634
Up-145/97
26.11.1997
S K L E P
Ustavno sodišče je v postopku za preizkus ustavne pritožbe M. A. iz L., ki ga zastopa J. G., odvetnik v L. na seji senata dne 26. novembra 1997
s k l e n i l o :
Ustavna pritožba M. A. zoper sodbo Višjega delovnega in socialnega sodišča v Ljubljani št. Pdp 107/96 z dne 6.2.1997 in sodbo Delovnega in socialnega sodišča v Ljubljani št. I Pd 379/94 z dne 15.9.1995 se zavrže.
O b r a z l o ž i t e v
Sodišče druge stopnje je v delovnem sporu zavrnilo pritožnikovo pritožbo in potrdilo sodbo sodišča prve prve stopnje, ki je zavrnilo zahtevek pritožnika za razveljavitev disciplinskega ukrepa prenehanja delovnega razmerja. V ustavni pritožbi pritožnik smiselno zatrjuje kršitev osebnostnih pravic po 35. členu ustave.
Po prvem odstavkom 51. člena Zakona o Ustavnem sodišču (Uradni list RS št. 15/94 - v nadaljevanju: ZUstS) je ustavna pritožba praviloma dopustna šele, ko so izčrpana vsa pravna sredstva.
Izpodbijano sodbo je v delovnem sporu glede sodnega varstva zoper disciplinski ukrep prenehanja delovnega razmerja izdalo sodišče druge stopnje. Ker ne gre za odločitev o kateri izmed zadev, naštetih v 25. členu Zakona o delovnih in socialnih sodiščih (Uradni list RS št. 19/94 - v nadaljevanju: ZDSS), je zoper to sodbo višjega sodišča v skladu z 21. členom ZDSS dopustna revizija. Ker izčrpanosti tega pravnega sredstva pritožnik ni izkazal, je njegova ustavna pritožba nedopustna in jo je potrebno zavreči.
Senat Ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik senata mag. Janez Snoj ter sodnika Franc Testen in dr. Lojze Ude.
Predsednik senata
mag. Janez Snoj
Up-154/97
Natisni
Opravilna št.:
Up-154/97
Datum odločitve:
26. 11. 1997
ECLI:
ECLI:SI:USRS:1997:Up.154.97
Akt:
Ustavna pritožba družbe V. d.o.o., Š., zoper sklep Okrajnega sodišča v Kopru št. Dn 922/94 z dne 9.7.1996
Izrek:
Ustavna pritožba družbe V. d.o.o., Š., zoper sklep Okrajnega sodišča v Kopru se zavrže.
Evidenčni stavek:
Določba drugega odstavka 51. člena ZUstS se nanaša na odločanje pred izčrpanjem izrednih, ne rednih pravnih sredstev. Ker pritožnik ni izčrpal rednih pravnih sredstev, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 5. 1997
Vrsta odločitve:
sklep
Vrsta rešitve:
zavrženje
Dokument:
US18635
Up-154/97
26.11.1997
S K L E P
Ustavno sodišče je v postopku za preizkus ustavne pritožbe družbe V. d.o.o., Š., ki jo zastopa mag. J. R., odvetnik v K. na seji senata dne 26.11.1997
s k l e n i l o :
Ustavna pritožba družbe V. d.o.o., Š., zoper sklep Okrajnega sodišča v Kopru št. Dn 922/94 z dne 9.7.1996 se zavrže.
O b r a z l o ž i t e v
1. Pritožnik z ustavno pritožbo izpodbija sklep s katerim je prvostopenjsko sodišče pri ponovnem odločanju v zemljiškoknjižni zadevi zavrglo pritožnikov predlog za vknjižbo lastninske pravice na nepremičninah in odredilo izbris že opravljenih vknjižb glede istih nepremičnin na ime pritožnika. Pritožnik zatrjuje kršitev 2. in 158. člena Ustave in smiselno tudi 22. člena Ustave.
2. Po prvem odstavkom 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo mogoče vložiti šele, ko so izčrpana vsa pravna sredstva. Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
3. Pritožnik je zoper izpodbijani sklep vložil pritožbo na Višje sodišče v Kopru, o kateri pa to sodišče še ni odločalo.
Pritožnik torej še ni izčrpal niti rednih pravnih sredstev, ki jih ima na voljo v postopku. Zato Ustavno sodišče ni presojalo, ali so podani pogoji za postopanje v skladu z drugim odstavkom 51. člena ZUstS. Ta določba se namreč nanaša na odločanje Ustavnega sodišča o ustavni pritožbi pred izčrpanjem izrednih, ne pa rednih pravnih sredstev.
4. Ker niti procesna predpostavka predhodne izčrpanosti rednih pravnih sredstev ni izpolnjena, niso izpolnjeni pogoji za morebitno odločanje po drugem odstavku 51. člena ZUstS, kar je predlagal ustavni pritožnik. Ustavna pritožba je zato nedopustna in jo je bilo treba zavreči.
5. Senat Ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik senata mag. Janez Snoj in sodnika Franc Testen in dr. Lojze Ude.
Predsednik senata
mag. Janez Snoj
Up-192/97
Natisni
Opravilna št.:
Up-192/97
Datum odločitve:
26. 11. 1997
ECLI:
ECLI:SI:USRS:1997:Up.192.97
Akt:
Ustavna pritožba T. M. zoper sklep Temeljnega sodišča v Celju, Enote v Velenju, št. D 44/92 z dne 16.3.1993 se zavrže.
Izrek:
Ustavna pritožba T. M. zoper sklep Temeljnega sodišča v Celju, Enote v Velenju se zavrže.
Evidenčni stavek:
Ustavno sodišče zavrže ustavno pritožbe, če pritožnik predhodno ni izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
16. 6. 1997
Vrsta odločitve:
sklep
Vrsta rešitve:
zavrženje
Dokument:
US18638
Up-192/97
26.11.1997
S K L E P
Ustavno sodišče je v postopku za preizkus ustavne pritožbe mld.
T. M., ki jo zastopata starša L. in J. M. iz L. na seji senata dne 26.11.1997
s k l e n i l o :
Ustavna pritožba T. M. zoper sklep Temeljnega sodišča v Celju, Enote v Velenju, št. D 44/92 z dne 16.3.1993 se zavrže.
O b r a z l o ž i t e v
1. Pritožnica izpodbija v izreku navedeni sklep, s katerim je temeljno sodišče priznalo nujni delež zakonitima sodedičema, državljanoma ZRJ, na nepremičnem premoženju v Sloveniji, ki bi ga sicer z dedovanjem na podlagi oporoke pridobila izključno pritožnica. Navaja, da je bila s sklepom kršena določba 68. člena Ustave, po kateri na zemljiščih tujci ne morejo pridobiti lastninske pravice, razen z dedovanjem ob pogoju vzajemnosti. Ta pogoj pa naj ne bi bil izpolnjen, saj do trenutka vložitve ustavne pritožbe ZRJ še ni priznala Slovenije in zato ni verjetno, da bi obstajal med državama kakršenkoli akt o vzajemnosti.
2. Ustavna pritožba se lahko na podlagi 51. člena Zakona o Ustavnem sodišču (Uradni list RS št. 15/94 - v nadaljevanju:
ZUstS) vloži šele, ko so izčrpana vsa pravna sredstva.
Pritožnica je imela možnost pritožbe zoper sklep temeljnega sodišča na višje sodišče, na kar je bila opozorjena v pravnem pouku. Te možnosti pa se ni poslužila, zato ustavna pritožba ni dopustna.
3. Senat Ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik mag. Janez Snoj in člana Franc Testen in dr. Lojze Ude .
Predsednik senata
mag. Janez Snoj
Up-174/97
Natisni
Opravilna št.:
Up-174/97
Datum odločitve:
26. 11. 1997
ECLI:
ECLI:SI:USRS:1997:Up.174.97
Akt:
Ustavna pritožba M. K. zoper sodbo Vrhovnega sodišča št. II Ips 907/94 z dne 12.9.1996
Izrek:
Ustavna pritožba M. K. zoper sodbo Vrhovnega sodišča se zavrže.
Evidenčni stavek:
Ustavno sodišče zavrže ustavno pritožbe, če ni bila vložena v 60 dnevnem roku od dneva vročitve posamičnega akta.
Geslo:
Ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
2. 6. 1997
Vrsta odločitve:
sklep
Vrsta rešitve:
zavrženje
Dokument:
US18640
Up-174/97
26.11.1997
S K L E P
Ustavno sodišče je v postopku za preizkus ustavne pritožbe M. K. iz L. na seji senata dne 26.11.1997
s k l e n i l o :
Ustavna pritožba M. K. zoper sodbo Vrhovnega sodišča št. II Ips 907/94 z dne 12.9.1996 se zavrže.
O b r a z l o ž i t e v
1. Pritožnica v vlogi, vloženi 30.5.1997, izpodbija v izreku navedeno sodbo, s katero ji je sodišče naložilo izpraznitev vojaškega stanovanja, ki ji je bilo dodeljeno z odločbo Komande garnizona Ljubljana dne 20.8.1991. S tako odločitvijo naj bi sodišče napačno tolmačilo določbe Temeljne ustavne listine o samostojnosti in neodvisnosti Republike Slovenije in Ustavnega zakona za izvedbo te listine, kršilo pa tudi določbe 78.člena Ustave. Posredno pa naj bi kršilo še prvi odstavek 50. člena, tretji odstavek 53. člena in 22. člen Ustave. Predlaga, da Ustavno sodišče izpodbijano odločbo razveljavi.
2. Ustavna pritožba se mora po 52. členu Zakona o Ustavnem sodišču (Uradni list RS št. 15/94 - v nadaljevanju: ZUstS) vložiti v 60 dneh od dneva vročitve posamičnega akta, zoper katerega je mogoča ustavna pritožba. Ta rok je pričel teči z 31.10.1996, zato je ustavna pritožba, vložena šele 30.5.1997, prepozna.
3. Senat Ustavnega sodišča je sprejel ta sklep na podlagi 1. alinee prvega odstavka 55. člena ZUstS v sestavi: predsednik mag. Janez Snoj in člana Franc Testen in dr. Lojze Ude .
Predsednik senata
mag. Janez Snoj
Up-95/95_1
Natisni
Opravilna št.:
Up-95/95_1
Datum odločitve:
26. 11. 1997
ECLI:
ECLI:SI:USRS:1997:Up.95.95
Akt:
Ustavna pritožba N. G. zoper sodbo Vrhovnega sodišča RS št. II Ips 702/93 z dne 12.1.995 v zvezi s sodbama Višjega sodišča v Mariboru opr. št. Cp 994/92 z dne 4.6.1993 in Temeljnega sodišča v Mariboru, Enota v Mariboru, opr. št. II P 704/91 z dne 26.5.1992
Izrek:
Ustavna pritožba N. G. zoper sodbo Vrhovnega sodišča RS v zvezi s sodbama Višjega sodišča v Mariboru in Temeljnega sodišča v Mariboru, Enota v Mariboru se zavrže.
Evidenčni stavek:
Ustavno pritožbo, ki jo odvetnik vloži brez izrecnega pooblastila, Ustavno sodišče zavrže.
Geslo:
Ustavna pritožba, upravičeni pritožnik.

Odvetnik kot upravičeni pritožnik, pooblastilo.
Pravna podlaga:
Zakon o Ustavnem sodišču (ZUstS), 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 7. 1995
Vrsta odločitve:
sklep
Vrsta rešitve:
zavrženje
Dokument:
US18631
Up-95/95
26.11.1997
S K L E P
Ustavno sodišče je v postopku za preizkus ustavne pritožbe N. G., odvetnika v M. na seji senata dne 26. novembra 1997 s k l e n i l o :
Ustavna pritožba N. G. zoper sodbo Vrhovnega sodišča RS št. II Ips 702/93 z dne 12.1.995 v zvezi s sodbama Višjega sodišča v Mariboru opr. št. Cp 994/92 z dne 4.6.1993 in Temeljnega sodišča v Mariboru, Enota v Mariboru, opr. št. II P 704/91 z dne 26.5.1992, se zavrže.
O b r a z l o ž i t e v
Odvetnik je ustavno pritožbo vložil v imenu svoje nekdanje stranke G. R., za katero pa v vlogi pove, da je že pred vložitvijo ustavne pritožbe umrla. Odvetnik torej, od pokojne ni izrecno pooblaščen za zastopanje v postopku ustavne pritožbe.
Sklicuje se na analogno uporabo 95. in 100. člena ZPP, kar pa ne ustreza: v obeh primerih gre namreč izrecno za določbe o obsegu pooblastila za pravdo oziroma za pravdna dejanja. Ustavna pritožba pa ni eno od pravnih sredstev v okviru rednega sodstva, temveč posebna pravna možnost v okviru ustavnosodnega varstva človekovih pravic in temeljnih svoboščin. Zato za zastopanje v njej ne ustreza pooblastilo za pravdna dejanja, temveč je potrebno izrecno pooblastilo upravičene osebe.
Ker v obravnavanem primeru takega pooblastila ni, ustavne pritožbe ni vložila upravičena oseba in treba jo je bilo treba zavreči.
Senat Ustavnega sodišča je sprejel ta sklep na podlagi tretje alinee prvega odstavka 55. člena Zakona o Ustavnem sodišču Slovenije (Uradni list RS, št. 15/94) v sestavi: predsednik senata mag. Janez Snoj in člana Franc Testen in dr. Lojze Ude.
Sklep je sprejelo soglasno.
Predsednik senata
mag. Janez Snoj
Up-252/97
Natisni
Opravilna št.:
Up-252/97
Datum odločitve:
30. 10. 1997
ECLI:
ECLI:SI:USRS:1997:Up.252.97
Akt:
Ustavna pritožba M.-T. Š. zoper sodbo Okrožnega sodišča v Celju št K 73/96 z dne 26.11.1996
Izrek:
Ustavna pritožba M.-T. Š. zoper sodbo Okrožnega sodišča v Celju se zavrže.
Evidenčni stavek:
Ustavno sodišče zavrže nepopolno vlogo v smislu ustavne pritožbe, če je pritožnik v določenem roku ne dopolni.
Geslo:
Nepopolna vloga - ustavna pritožba, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
5. 8. 1997
Vrsta odločitve:
sklep
Vrsta rešitve:
zavrženje
Dokument:
US18596
Up-252/97
30.10.1997
S K L E P
Ustavno sodišče je v postopku za preizkus ustavne pritožbe M.- T. Š. iz Š. pri C. na seji senata dne 30. oktobra 1997 s k l e n i l o:
Ustavna pritožba M.-T. Š. zoper sodbo Okrožnega sodišča v Celju št K 73/96 z dne 26.11.1996 se zavrže.
O b r a z l o ž i t e v
1. Pritožnik je dne 5. avgusta 1997 posredoval Ustavnemu sodišču vlogo, iz katere je bilo razvidno, da želi vložiti ustavno pritožbo v zvezi z obsodilno sodbo št. K 73/96, ki mu jo je izreklo Okrožno sodišče v Celju.
2. Ker je bila vloga pomanjkljiva do te mere, da je ni bilo mogoče preizkusiti, je bil pritožnik z dopisom pozvan, da vlogo v roku 15 dni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS) dopolni, tako v vsebinskem kot tudi v formalnem pogledu. Izrecno je bil opozorjen na rok za vložitev ustavne pritožbe in zahtevo ZUstS, da morajo biti pred vložitvijo ustavne pritožbe izčrpana vsa pravna sredstva. Opozorjen je bil tudi na posledice, če tega v postavljenem roku ne stori.
3. Pritožnik je pisanje Ustavnega sodišča v redu prejel, vendar vloge v postavljenem roku ni dopolnil. Zato jo je bilo treba v skladu z določbo 4. alinee prvega odstavka 55. člena ZUstS zavreči.
4. Senat Ustavnega sodišča je sprejel ta sklep na podlagi 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-241/97
Natisni
Opravilna št.:
Up-241/97
Datum odločitve:
30. 10. 1997
ECLI:
ECLI:SI:USRS:1997:Up.241.97
Akt:
Ustavna pritožba M. S. zoper sklep Okrožnega sodišča v Ljubljani št. Ks 417/97 z dne 30.6.1997
Izrek:
Ustavna pritožba M. S. zoper sklep Okrožnega sodišča v Ljubljani se zavrže.
Evidenčni stavek:
Ustavno sodišče zavrže nepopolno vlogo v smislu ustavne pritožbe, če je pritožnik v določenem roku ne dopolni.
Geslo:
Nepopolna vloga - ustavna pritožba, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 7. 1997
Vrsta odločitve:
sklep
Vrsta rešitve:
zavrženje
Dokument:
US18595
Up-241/97
30.10.1997
S K L E P
Ustavno sodišče je v postopku za preizkus ustavne pritožbe M. S., ZPKZ D. pri M. na seji senata dne 30. oktobra 1997 s k l e n i l o:
Ustavna pritožba M. S. zoper sklep Okrožnega sodišča v Ljubljani št. Ks 417/97 z dne 30.6.1997 se zavrže.
O b r a z l o ž i t e v
1. Pritožnik je dne 22.7.1997 posredoval Ustavnemu sodišču vlogo, iz katere je bilo mogoče razbrati, da želi vložiti ustavno pritožbo v zvezi z odločitvijo Okrožnega sodišča v Ljubljani o združitvi izrečenih kazni zapora v enotno zaporno kazen.
2. Ker je bila vloga pomanjkljiva do te mere, da je ni bilo mogoče preizkusiti, je bil pritožnik z dopisom pozvan, da vlogo v roku 15 dni v skladu z zahtevami iz Zakona o Ustavnem sodišču (Uradni list RS, št.15/94 - v nadaljevanju: ZUstS) dopolni - tako v vsebinskem kot tudi v formalnem pogledu. Izrecno je bil opozorjen na rok za vložitev ustavne pritožbe in zahtevo ZUstS, da morajo biti pred vložitvijo ustavne pritožbe izčrpana vsa pravna sredstva. Opozorjen je bil tudi na posledice, če tega v postavljenem roku ne stori.
3. Pritožnik je pisanje Ustavnega sodišča v redu prejel, vendar vloge v postavljenem roku ni dopolnil. Zato jo je bilo treba v skladu z določbo 4. alinee prvega odstavka 55. člena ZUstS zavreči.
4. Senat Ustavnega sodišča je sprejel ta sklep na podlagi 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič